cyanic-selkie/wikianc huggingface dataset:
Nikolaj Bogdanov-Belskij
Liv og gjerning
Bogdanov-Belskij vart fødd i landsbyen Sjitikij i Smolensk-guvernementet i 1868. Han studerte kunst på ein kunstskule driven av Semjon Rasjinskij, lærte ikonmåling på klosteret Troitse-Sergijeva Lavra i 1883 og moderne målarkunst på Moskvas skule i måling, bilethogging og arkitektur frå 1884 til -89. Åra 1894-95 studerte han ved St. Petersburgs kunstakademi. Seint på 1890-talet studerte og arbeidde han i eit privat-atelier i Paris.
HAARP
Medverkande
Andre musikantar
Andre medverkande
Nikolaj Bogdanov-Belskij
Liv og gjerning
Bogdanov-Belskij slo seg ned i St. Petersburg og arbeidde der i mange år. Men etter 1921 arbeidde han einast i Riga i Latvia. Han var medlem av fleire leiande kunstgrupperingar, der i mellom i Peredvizjnikij-rørsla frå 1895, og Arkhip Kuindzji-selskapet frå 1909. Det sistnemnde var han ein av grunnleggjarane av, og formann for frå 1913 til 1918.
Bogdanov-Belskij måla for det meste sjangermåleri, mange med undervisning av bondeborn som hovudmotiv. Dessutan måla han portrett, og impresjonistiske landskapsstudiar. Han var lærar ved kunstakademiet frå 1903. Frå 1914 var han ein aktiv medlem av St. Petersburgs kunstakademi.
Realistisk kunst blei aktivt mislikt i Sovjetunionen, og Bogdanov-Belskij blei nøydd til å flytta til Riga i 1921. Etter den sovjetiske okkupasjonen av Baltikum i 1939 flytta han vidare til Berlin. 19. februar 1945 omkom han der som følgje av den allierte bombinga av byen. Han blei gravlagd ved Berlin-Tegel russisk-ortodokse gravlund.
Masami Sato
Masami Sato er ein tidlegare japansk fotballspelar.
Han spela for klubbane Yokohama FC, Yokogawa Musashino og Thespa Kusatsu.
1210 Morosovia
1210 Morosovia er ein hovudbelteasteroide og går i bane innanfor asteroidefamilien Eos. Han blei oppdaga den 6. juni 1931 av Grigoriy N. Neujmin ifrå Krim-observatoriumet i Simeiz på Krimhalvøya.
Reinstemming
Reinstemming er eit system for stemming som bygger på naturtonetersar og reine kvintar, og kanskje også andre toneintervall med enkle forholdstal.
Plasma
Plasma er ein tilstand av materie der det ikkje finst atom, men der elektron og atomkjerner flyt fritt.
Plasma oppstår når atom i tilstrekkeleg konsentrasjon får tilført så mykje energi at elektromagnetismen ikkje lenger er sterk nok til å halde elektrona rundt kjernen.
Hus
Hus er eit byggverk bygd av menneske for deira eigen bruk. Eit hus har veggar, golv og tak. Det har minst eitt rom, men ofte fleire, og kan ha ein eller fleire etasjar. I tillegg til vanlege etasjar kan det òg ha kjellar og loft.
Eit hus har ulik utsjånad eller arkitektur på grunn av ulik byggeskikk (kultur og byggjematerial). Forskjellige arkitektoniske stilartar gjev òg utslag i at hus ser ulike ut.
Det internasjonale polaråret 2007–2008
Det internasjonale polaråret 2007-2008 var ei satsing på polarforsking leidd av Det internasjonale vitskapsrådet (ICSU) og Verdas meteorologiorganisasjon (WMO). Visjonen for Polaråret var at det skulle innleie ein ny tidsalder for tverrfagleg og internasjonal polarforsking. Forskinga skulle omfatte både Arktis og Antarktis, og skulle synleggjere samanhengane mellom polarområda og resten av verda.
Viktige satsingsområde i polaråret var meteorologi og klimaforsking, spesielt samanhengar mellom klimaendringar og naturfenomen som Golfstraumen. Andre prosjekt var retta mot miljøgifter og dyrehelse.
Posten i Noreg markerte polaråret med å gje ut to frimerke, NK 1639-1640.
Termalt lågtrykk
Termale lågtrykk er lågtrykk som oppstår over kontinenta i subtropiske strøk som områda nær Sonoranørkenen, Det meksikanske platået, Sahara, Sør-Amerika over det nordvestlege Argentina, Australia, Den iberiske halvøya og Tibetplatået på den varme tida av året som følgje av intens oppvarming av overflata samanlikna med områda rundt. Dei oppstår altså ikkje i samband med frontar.
Over vatn kan det dannast termale lågtrykk om vinteren når lufta over vatnet er kaldare enn det varme vatnet. Termale lågtrykk har berre svake sirkulasjonar og kan strekkje seg i høgder opp til 3100 meter over bakken. Termale lågtrykk over vestlege og sørlege delar av Nord-Amerika, Nord-Afrika og det søraustlege Asia er sterke nok til at det oppstår ein monsun om sommaren. Utviklinga av termale lågtrykk like innanfor ei kyststripe fører til solgangsbris. Solgangsbris kombinert med kupert terreng nær kysten kan føre til dårleg luftkvalitet.
Danning
I ørkenar fører mangelen på fukt i jorda og plantene, som vanlegvis ville ført til fordampingsavkjøling, til intens, rask soloppvarming av lufta like over overflata. Denne varme lufta er lettare enn den omliggande kjøligare lufta og vil derfor byrje å stige. Ein får eit underskot av luft ved overflata og det oppstår eit lågtrykk her, eit termalt lågtrykk. Åsar og fjell kan forsterke dei termale lågtrykka fordi lufta over åsen eller fjellet vert enno varmare samanlikna med lufta i same høgda over dei lågareliggande områda rundt. Om vinteren kan varme vassmassar, som Dei store sjøane, òg skape termale lågtrykk. Termale lågtrykk som utviklar seg nær havinvå kan byggje seg opp til ei høgd nær 700 hPa-flata om sommaren, som ligg nær 3100 meter opp i lufta. Slike lågtrykk er vanlegvis stasjonære og har ein svak syklonsk sirkulasjon. Sidan dei er sterkast ved overflata og varme i sentrum, og er svakare i høgda der lufta er meir stabil, vert termale lågtrykk rekna for å ha varm kjerne. Dei sterkaste termale lågtrykka i verda finn ein over Arabia, dei nordlege delane av det indiske subkontinentet, Arizona, det meksikanske platået, nordvestlege område av Argentina, sørvestlege Spania, Australia og Nord-Afrika. Danninga av det termale lågtrykket over Nord-Afrika fører til ein vestleg jetstraum i lågt nivå frå juni til oktober.
Rolla i monsunregimet
Monsunar vert skapt av at ein har ei større temperatursvinging over land gjennom året enn over nærliggande havområde. Denne forskjellige oppvarminga skjer fordi varmen i havet vert blanda vertikalt i eit «blandingslag», som ofte kan vere femti meter djup, på grunn av vindskapt turbulens i havoverflata, medan landoverflata overfører varmen sakte og kanskje berre trengjer ein meter ned i bakken. I tillegg er den spesifikke varmekapasiteten til vatn langt høgare enn dei fleste stoff som utgjer landjorda. I lag fører desse faktorane til at varmekapasiteten til havoverflata er langt større enn den til landoverflata, slik at lufta over land vert varma opp raskare og når ein høgare temperatur enn lufta over havoverflata. Den varme lufta over land stig fordi ho er lettare enn lufta over havet og det vert danna eit lågtrykk over land. Dette skapar så ein vind som bles mot land og som fører med seg fuktig havluft. Det oppstår regn når den fuktige havlufta vert pressa oppover av fjell, oppvarming av landoverflata, luftkonvergens ved overflata, divergens i høgda, eller frå utstrøymingar frå torevêr ved overflata. Når løftinga skjer vert lufta avkjølt fordi ho utvidar seg i lågare trykk, og dette fører til at lufta kondenserer.
Om vinteren vert landoverflata avkjølt raskare enn havoverflata på grunn av den lågare spesifikke varmekapasiteten. Den varme lufta over havet vil då stige og skape eit lågtrykk over havet, og det vil blese ein vind frå land mot hav, og det oppstår eit tørt høgtrykk over land, som vert forsterka av avkjølinga om vinteren. Monsunar liknar på mange måtar solgangsbrisen, som er ein langt meir lokal og døgnleg sirkulasjon nær kystar over heile verda. Monsunen er på langt større skala, er mykje kraftigare og varer heile årstider.
Rolla i luftforureining
I område som er ås- eller fjellendte nær kysten, kan termalt tvungne solgangsbrisar kombinert med vindsirkulasjonen opp fjellsidene fange kjemikaliar i lufta og det kan utviklast smog. Ein har spora slik forureining opp til midlare høgder i troposfæren i form av ozon, som var konsentrert over sirkulasjonen til eit termalt lågtrykk nær hav.
Butsja
Butsja fekk bystatus 9. februar 2006. Før 1996 høyrte Butsja til byen Irpin. Det er ein glasfabrikk i Butsja.
Brian Clough
Brian Clough var ein engelsk fotballspelar og -trenar. Han var innom det engelske landslaget, men det var som trenar at han verkeleg fekk eit stort namn, og han vart ein av engelsk fotball sine mest suksessrike nokonsinne. Han gjorde både Derby County og Nottingham Forest til engelske mneistrar. Sistnemnde klubb førte han òg to gongar til sigeren i Serievinnarcupen og sette rekord i tal på kampar i strekk utan nederlag i den beste engelske ligaen.
1. serierunde i Oddsenligaen avdeling 1 2013
1. serierunde i Oddsenligaen avdeling 1 2013 starta med fire kampar laurdag 13. april, fortsette med to kampar søndag 14. april og vart avslutta med ein kamp mellom og  måndag 15. april.
Kosjelev
Kosjelev er ein vulkan som ligg sør på Kamtsjatkahalvøya i Russland. Han er ei kompleks gruppe av fire stratovulkanar, der den sentrale Kosjelev er den høgaste.
Dinitrogenoksid
Verknad på kroppen
Innanding av lystgass gjer at menneske kjenner mindre smerte. Gassen kan òg gje årsak til eufori, svimling og i somme tilfelle ei svakt afrodisisk verknad. Store dosar over kort tid kan føre til mild kvalme eller varig svimmelheit. Gassen i seg sjølv er ikkje giftig, men han kan fortrenge oksygenet i innandingslufta og dermed føre til kveling. Lang tids bruk i store mengder er forbunde med symptomer som minner om mangel på B12-vitamin; blodmangel og skader på nervesystemet. Mange merkar òg lattergass på høyrsla, slik at all lyd ei kort stund høyrest metallisk ut.
Det italienske flagget
Det italienske flagget er ein loddrett trikolor med tre like breie band i grønt, kvitt og raudt. Det er inspirert av det franske flagget som Napoleon tok med seg til Italia i 1797.
Dinitrogenoksid
Dinitrogenoksid som rusmiddel
Det finst døme på misbruk av dinitrogenoksid som eit rusmiddel, noko som er årsak til at gassen vert fasa ut til fordel for andre bedøvingsmiddel. I ca. 30 statar i USA er det forbode å bruke dinitrogenoksid.
Det italienske flagget
Den noverande forma av flagget vart teke i bruk 1. januar 1948 saman med introduksjonen av den republikanske grunnloven.
Dinitrogenoksid
Lystgass som drivhusgass
Globalt er lystgass den tredje viktigaste naturlege klimagassen ved sidan av CO2 og metan. Konsentrasjonen av lystgass i atmosfæren har auka med ca. 18 prosent sidan 1750.
Det italienske flagget
Det har i lang tid vore ulike flagg, men det dei alle har sams er at flagget har dei tre fargane raudt, kvitt og grønt.
Dinitrogenoksid
Lystgass som drivhusgass
Den viktigaste kjelda til naturleg lystgass er mikrobiologisk aktivitet i jordsmonnet som omdannar ulike nitrogensamanbindingar til lystgass. Landbruksverksemd aukar tilførselen nitrogenhaldig mineralgjødsel og husdyrgjødsel til jorda, slik at det vert danna meir lystgass.
Utsleppa av lystgass frå vegtrafikken aukar, sidan lystgass mellom anna vert danna som eit biprodukt i avgass-katalysatorar. I Noreg bidrog lystgass med ni prosent av det samla klimagassutsleppet i 2005. Omtrent 44 prosent av utsleppet kjem frå landbruk og 41 prosent frå mineralgjødselproduksjon.
Historikk
Dinitrogenoksid vart oppdaga i 1772 av Joseph Priestley, og i 1790-åra eksperimenterte Humphry Davy saman med nokre venner (deriblant poetane Samuel Taylor Coleridge og Robert Southey) med å inhalere gassen. Dei oppdaga fort at dinitrogenoksidet verka sløvande på smertesansen utan at personen heilt mista medvitet, og sidan vart stoffet bruka som bedøving.
Zolotonosja
Zolotonosja (ukrainsk Золотоноша) er ein by i Tsjerkasy oblast (provins) sentralt i Ukraina. Byen er det administrative senteret i Zolotonosja rajon (distrikt), medan sjølve byen er eit eige rajon i oblastet.
Zolotonosja ligg ved elva Zolotonosjka, ei sideelv til Dnepr, 30 km frå Tsjerkasy. Byen ligg langs jernbanelinja Bakhmatsj-Odessa og langs vegane Kiev-Krementsjuk og Tsjerkasy-Sjramivka.
Historie
Zolotonosja vart først nemnd i skriftlege kjelder kring 1576. I 1635 fekk Zolotonosja Magdeburgrettar. Etter den ukrainske sjølvstendekrigen vart Zolotonosja ein del av Ukrainske SSR, ein republikk i Sovjetunionen.
Gjesværstappan
Gjesværstappan (òg berre kalla Stappan) er ei øygruppe i Nordkapp kommune i Troms og Finnmark. Øyane ligg nord for fiskeværet Gjesvær på Magerøya. Nordfrå er dei tre største øyane Storstappen (høgaste punkt 283 moh) med halvøya Stauren, Kjerkestappen (høgaste punkt 166 moh) og Bukkstappen (høgaste punkt 92 moh). Til saman har dei tre øyane eit areal på om lag 1,6 km². Øyane er fuglefjell, og dei er verna som naturreservat.
Gjesværstappan har den største sjøfuglkolonien i Noreg. Mellom anna har øyane ein stor koloni av lundefugl og den nordlegaste havsulekolonien i Noreg. Òg alke, krykkje, skarv, lomvi, havhest og havsvale hekkar i Gjesværstappan.
Albert Kjær
Albert Kjær (fullt namn Johan Albert Julius Kjær) var ein norsk filolog, bibliotekar og stadnamngranskar.
Kjær vart cand.mag. i 1875, og arbeidde frå 1876 på Universitetsbiblioteket i Oslo, frå 1918 som førstebibliotekar. Han arbeidde 1880-83 også ved Deichmanske bibliotek. Kjær skreiv nokre enkle historiebøker som En liden lærebog i historie : (verdenshistorie - kirkehistorie - Norges historie) for folkeskoler paa landet (1894), men den største innsatsen som publist gjorde han som redaktør av fleire band av Oluf Ryghs Norske Gaardnavne, og P.A. Munchs Norrøne gude- og heltesagn.
Kjær vart som pensjonist utnemnd til statsstipendiat i 1922. Han vart heidra med ''Festskrift tilegnet førstebibliotekar A. Kjær av venner 26. sept. 1924''.
Feda
Feda er ein tettstad og strandstad i Kvinesdal kommune i Agder med. Staden var kommunesenter i den tidlegare kommunen Feda (1900-1963) og ligg på nordsida av Fedafjorden, om lag åtte km austom Flekkefjord. E 39 går ved Feda.
Feda kommune
Feda kommune vart oppretta i 1900, då vart området skild ut frå Kvinesdal formannskapsdistrikt. Kommunen omfatta landet på begge sider av Fedafjorden. I 1963 vart Feda kommune slegen saman med Kvinesdal kommune att.
Bakgrunnsstoff
Denne artikkelen byggjer på «Feda» henta frå Wikipedia på bokmål 6. august 2005.
Luins
Luins er ein kommune i distriktet Nyon i kantonen Vaud i Sveits. Kommunen har innbyggjarar  og eit areal på. Kommunesenteret ligg 457 meter over havet.
Kommunen ligg i vinområdet La Côte.
Loing
Loing er ei 166 km lang elv sentralt i Frankrike, og ei av sideelvane til Seinen frå venstre. Ho har sitt utspring i Sainte-Colombe-sur-Loing, sør i departementet Yonne. Ho renn gjennom følgjande departement og landsbyar:
Loing munnar ut i Seinen nær Moret-sur-Loing. Delen av Briare-kanalen mellom Rogny-les-Sept-Écluses og Montargis går parallelt med Loing.
Kosjtan-Tau
Kosjtan-Tau (russisk Коштан-тау) er den høgaste toppen i Kosjtan-massivet sentralt i Kaukasus i republikken Kabardino-Balkaria i Russland, nær grensa til Georgia. Fjellet har ei høgd på 5144 meter over havet.
Jiuquan
Jiuquan (kinesisk: 酒泉; pinyin: Jiǔquán) er eit byprefektur lengst vest i provinsen Gansu i den vestlege delen av Folkerepublikken Kina. Byprefekturet har eit areal på 179 744 km² og hadde 1 095 947 ibuarar i 2010.
Byprefekturet Jiuquan omfattar eitt distrikt (区 qū), to byfylke (市 shì), to fylke (县 xiàn) og to autonome fylke (自治县 zìzhìxiàn).
Geografi
Jiuquan har eit kaldt ørkenklima, med lange, kalde vintrar, og heite, til dels turre somrar. Månadstemperaturen varierer frå −9,0°C i januar til 21,7°C i juli, årleg middeltemperatur er 7,5°C. Nesten heile året er det stor skilnad på dag- og nattetemperaturane. Administrasjonsbyen Suzhou ligg om lag 1 500 meter over havet.
Samferdsle
Kinas riksveg 312 går gjennom området. Han fører frå Shanghai og endar på grensa mot Kasakhstan, vegen passerer mellom andre Suzhou i Jiangsu, Nanjing, Hefei, Xinyang, Xi'an, Lanzhou, Jiayuguan og Urumqi.
Historie
Byen Suzhou vart grunnlagt i 111 fvt som ein militær utpost ved Silkevegen til Sentral-Asia. Då det var ein nøkkelstad i Hexi-korridoren, var Suzhou ofte som ein festningsby, og som inn i mellom vart erobra med stort mannetap, som då Meng Qiaofang tok det frå Ding Guodong i 1649, eller då Qing-generalen Zuo Zongtang i 1873 tok det frå hui-folket under muslim-opprøret.
Fundamentalisme
Fundamentalisme viser til antimodernistiske rørsler i ymse religionar, og er eit omgrep mellom anna brukt i samanliknande religion. På mange måtar er fundamentalisme eit moderne fenomen, karakterisert av ei kjensle av sterk framandgjering i høve til den kulturelle omgivnaden, også der kulturen er nominelt dominert av dei aktuelle fundamentalistane sin eigen religion. Termen kan òg referere spesifikt til trua på at eins religiøse tekstar er ufeilbarlege og historisk nøyaktige, trass i at moderne vitskapleg gransking seier det motsette. Mange grupper omtala som fundamentalistiske er ofte mykje imot nemninga på grunn av dei negative konnotasjonane ho ber, eller fordi det impliserer ein likskap mellom dei og andre grupper, noko dei nektar for.
Sjølv om termen fundamentalisme i folkeleg bruk nokre gonger refererer på ein nedsetjande måte til ei kvar religiøs yttergruppe, eller til ekstremistiske etniske rørsler der den religiøse motiveringa berre er nominell, så har nemninga ei meir presis tyding. «Fundamentalistisk» omtalar ein freistnad på å vende tilbake til det som blir sett som dei definerande eller grunnleggjande prinsippa i religionen. Nemninga har særleg komme til å referere til alle religiøse enklavar som medvite gjer motstand mot identifisering med den større religiøse gruppa dei opphavleg oppstod innanfor, på det grunnlaget at dei fundamentale (grunnleggjande) prinsippa som den større religiøse gruppa er grunnlagd på, har vorte utvatna eller erstatta av alternative prinsipp i motsetning til den eigentlege identiteten til den religiøse gruppa.
Danninga av ein separat identitet blir sedd som naudsynt på grunn av at ein meiner det religiøse fellesskapet har gitt opp å definere seg sjølv religiøst. Det fundamentale (grunnleggjande) i religionen er neglisjert, tapt gjennom kompromiss og gløymsle, slik at det allmenne religiøse fellesskapet si sjølvforklaring verkar for separatisten å vere fullstendig framand i høve til sjølve religionen. Fundamentalistiske rørsler er derfor skipa etter dei same religiøse prinsippa som den større gruppa, men fundamentalistane freistar meir medvite å byggje ei heil tilnærming til den moderne verda basert på streng truskap til desse prinsippa, for å vere annleis enn andre både i doktrine og livsførsel.
Ordsoge
Termen i seg sjølv er henta frå tittelen på ei rekkje bøker frå bibelselskapet i Los Angeles kalla The Fundamentals. Denne essay-serien vart representativ for «fundamentalist-modernist-striden» som kom i første delen av 1900-talet innanfor dei protestantiske kyrkjene i USA. Konfliktmønsteret mellom fundamentalisme og modernisme i protestantisk kristendom har klare parallellar i andre religiøse samfunn, og i sin bruk for å omtale desse korresponderande aspekta i elles ulike religiøse rørsler har termen vorte meir enn berre ein term somme brukar om seg sjølve eller andre brukar som skjellsord.
Fundamentalistisk ideologi
Fundamentalisme er såleis ei rørsle der tilhengarane prøver å redde den religiøse identiteten frå å bli oppløyst i den moderne vestlege kulturen, der denne oppløysinga for enklaven synest å ha vorte irreversibel i det større religiøse fellesskapet, noko som da gjer det naudsynt å hevde ein separat identitet basert på dei fundamentale, grunnleggjande og opphavlege prinsippa i religionen.
Fundamentalistar meiner saka deira er avgjerande viktig. Dei meiner dei vernar ikkje berre ein distinkt doktrine, men òg eit vitalt prinsipp og ein veg for liv og frelse. Eit altomfattande fellesskap med ein klart definert religiøs livsstil på alle område er det dei fundamentalistiske rørslene lovar, og dei har derfor appell til dei tilhengarane av religionen som finn lite som er distinkt eller autentisk vitalt i den tidlegare religiøse identiteten deira.
Den fundamentalistiske grensedraginga, som vernar identiteten deira, er ikkje berre mot andre religionar, men òg mot ein modernisert, kompromittert, nominell versjon av deira eigen. I kristendomen er fundamentalistane «atterfødde», «bibeltru» protestantar, i motsetning til «vanlege», «liberale», «moderne» kyrkjemedlemmer, i islam er dei jama'at, religiøse enklavar som medvite driv jihad (kamp) mot vestleg kultur som undertrykkjer autentisk islam og den gudegitte livsstilen etter sjaria, i jødedomen er dei haredi, «Toráh-tru» jødar, og dei har parallellar i hinduismen og andre religionar òg. Desse gruppene insisterer på ei skarp grense mellom dei sjølve og dei som høyrer til andre religionar, men altså òg mellom eit «heilag» livssyn og den sekulære verda og «religion berre i namnet». Dei rettar kritikken sin mot og hentar tilhengarane sine frå det større religiøse fellesskapet, ved å overtyde dei om at dei ikkje der ser den autentiske versjonen av religionen sin.
Mange granskarar ser liknande drag i dei fleste former for fundamentalisme. Dette blir særleg tydeleg om ein ser desse tradisjonalistiske eller overnaturlege variantane ut frå eit moderne, sekulært, eller ateistisk perspektiv. Frå eit slikt perspektiv skreiv Peter Huff i International Journal on World Peace:
«Ifølgje Antoun, er fundamentalistar i kristendomen, jødedomen og islam, trass sine doktrinære og praktiske ulikskapar, sameinte i eit felles syn på verda som ankrar alt i livet til ein heilag autoritet, og i eit sams ethos som uttrykkjer seg gjennom raseri over tempoet og omfanget av moderne sekularisering.»
Jens Bratlie
Jens Kristian Meinich Bratlie, kjend som Jens Bratlie, var ein norsk jurist, offiser og politikar i partiet Høgre som var statsminister i Noreg frå 1912 til 1913.
Bratlie kom frå Nedre Skiaker i Nordre Land i Oppland. Han eigde Utøya i Hole som feriestad frå 1893 til 1933 då han selde øya til LO.
Jens Bratlie var statsminister i Noreg frå 20. februar 1912 til 31. januar 1913. Samstundes var han forsvarsminister og revisjonsminister.
Shingo Morita
Shingo Morita er ein tidlegare japansk fotballspelar.
Han spela for klubbane Yokohama FC, TDK, Rad, Mito HollyHock, Ventforet Kofu og Tonan Maebashi.
1211 Bressole
1211 Bressole er ein hovudbelteasteroide. Han blei oppdaga den 2. desember 1931 av Louis Boyer ifrå Observatoire astronomique d’Alger - Bouzaréah i Alger.
Korjakskij
Korjakskij eller Korjakskaja sopka (russisk Корякская сопка) er ein vulkan på Kamtsjatkahalvøya lengst aust i Russland. Han er synleg frå det administrative senteret i Kamtsjatka kraj, Petropavlovsk-Kamtsjatskij. I lag med den nærliggande vulkanen Avatsjinskij er han erklært ein dekadevulkan på grunn av dei tidlegare eksplosive utbrota og nærleiken til store busette område.
Geologisk historie
Kojrakskij er ein del av Eldringen der Stillehavsplata glir under den eurasiatiske plata med om lag 80 mm/året. Ein mantelkile ligg mellom dei to platene og er årsaka til den dynamiske vulkanske aktiviteten på heile Kamtsjatkahalvøya.
Vulkanen har truleg vore aktivt i fleire titusentals år. Geologiske funn indikerer at det har vore tre store utbrot dei siste 10 000 åra, ved 5500 f.Kr., 1950 f.Kr. og 1550 f.Kr. Desse tre utbrota har ført til omfattande lavastraumar.
Nyare aktivitet
I historisk tid hadde Korjakskij det første utbrotet i 1890 då lava strøymde ut av sprekker på sørvestsida av vulkanen og det oppstod freatiske eksplosjonar. Ein trudde det skulle kome eit nytt utbrot fem år seinare, men det skjedde ikkje. Det ein trudde var starten på eit nytt utbrot var berre damp som oppstod på grunn av kraftige fumaroler.
Eit anna kort, moderat eksplosivt utbrot skjedde i 1926, og så først i 1956. Utbrotet i 1956 var meir eksplosivt enn dei tidlegare kjende utbrota, med ein vulkaneksplosivitetsindeks på nivå 3, pyroklastiske straumar og laharar. Utbrotet varte til juni 1957.
Sidan den gong har ikkje vulkanen vist teikn på fleire utbrot, men seismisk aktivitet og fumaroler indikerer at vulkanen framleis er aktiv. I lys av at han ligg nær Petropavlovsk-Kamtsjatskij vart Korjakskij erklært ein av dei seksten dekadevulkanane i 1996, som eit ledd i SN sitt internasjonale tiår for reduksjon av naturkatastrofar, i lag med den nærliggande vulkanen Avatsjinskij.
Elva Yonne
Yonne er ei elv i Frankrike, og ei av sideelvane til Seinen frå venstre. Ho er om lag 293 km lang, og har gjeve namn til departementet Yonne. Ho har sitt utspring nær departementet Nièvre i Morvan-åsane nær Château-Chinon. Ho munnar ut i Seinen i Montereau-Fault-Yonne.
Yonne renn gjennom følgjande departement og byar:
James Angulo
James Angulo er ein tidlegare colombiansk fotballspelar.
Amund B. Larsen
Amund Bredesen Larsen (fødd i Grue 15. desember 1849, død 27. april 1928 i Bærum) var ein norsk filolog, dialektgranskar og statsstipendiat.
Han kom frå ein storgard, og hadde privatlærarar inntil han tok artium ved Heltbergs studentfabrikk i 1866. Han veksla mellom studie og arbeid som huslærar inntil han i 1878 vart cand.philol. Han var lærar i Trondheim og Arendal, tok doktorgrad i 1895 på ei avhandling om Lydlæren i den solørske dialekt, og tapte i 1899 tvikampen om eit nytt professorat i landsmål til Marius Hægstad. Til gjengjeld vart Larsen utnemnd til statsstipendiat i 1901 for å ganske norske bygdemål. Med boka Oversigt over de norske bygdemaal frå 1901 skreiv han det første samanfattande oversiktsverket om norske dialektar.
Han gav i 1909 ut Utredning av spørsmaalet om et mulig samarbeide mellem landsmaal og riksmaal i retskrivningen saman med Hans Eitrem og Steinar Schjøtt.
Bourgogne
Historie
Burgundarane skal i høve uvisse kjelder ha utvandra frå Bornholm, og på 200-talet var dei ved elva Main. I folkevandringstida gjekk dei over Rhinen og fekk løyve av romarane til å slå seg ned i området mellom Genfersjøen og Middelhavet. Riket vart erobra av frankarane på 500-talet og vart etter kvart delt i to delar, Cisjuranske Burgund og Transjuranske Burgund. I 933 vart desse slegne saman til kongeriket Burgund med hovudstad i Arles.
Etter at Rudolf III døydde gjekk riket over til det tysk-romerske riket, som seinare tapte det. Burgund vart delt opp i ulike grevskap og bispedøme. På 1300- og 1400-talet vart Burgund igjen samla til eit stort rike som i tillegg til hertugdømet Burgund mellom anna omfatta Lorraine, Luxembourg, Brabant og Holland. Hoffet i Dijon var kjent over hele Europa for kulturen og kunsten sin. Hertug Karl den dristige (fransk: Charles le Téméraire) prøvde å skapa eit samanhengande rike, noko som utfordra den franske kongen Ludvig XI. Etter fleire sigrar vart han drepen i eit slag ved Nancy i 1477, og kongen av Frankrike overtok hertugdømet. Karl den dristige si dotter, Maria, gifta seg med ein erkehertug frå Austerrike, seinare Maximilian I. Han fekk lagd inn under seg den burgundiske arven etter at ho døydde. Sonesonen Karl V tok attende hertugdømet i 1526, men måtte gje det opp att tre år seinare. Karl V heldt trass i dette fram med å bruka tittelen Hertugen av Burgund.
I mellomalderen fanst det fleire mektige kloster i regionen, til dømes Cluny, Citeaux og Vézelay.
KV «Svalbard»
KV «Svalbard» er det største fartøyet i Kystvakta og Sjøforsvaret. Ho har eit mannskap på 40 befal og 42 vernepliktige fordelt på to besetningar. Fartøyet er ein havgåande isbrytar med kapasitet til å ta skip opp til 100 000 tonn på slep. Fartøyet er utstyrt med ABC-vernekapasitet og kan «stenge ned» ventilasjonen for å operere over lengre tid i område som er ureina av kjernefysisk våpenbruk. Hovudoperasjonsområdet til fartøyet er det nordlege Barentshavet og ho høyrer til Ytre Kystvakt ved Kystvaktskvadron Nord.
Historie
Det var ein lang prosess å få bygd KV «Svalbard», og fartøyet byggjer på lang erfaring og mykje utvikling innanfor Kystvakta.
Helikopter
KV «Svalbard» har hangar til to helikopter og helikopterdekk. Helikopteret er av typen Lynx og høyrer til 337-skvadronen stasjonert på Bardufoss. Helikopterparken vil bli erstattet med nye NH90 i perioden 2009-2012
Bakgrunnsstoff
Forsvarsnett om KV «Svalbard»
Selar
Selar (Pinnipedia) er ei gruppe pelskledde sjøpattedyr som høyrer til rovdyrordenen. Ein delar dei inn i tre familiar: Kvalrossar, øyreselar, som inneheld sjøløver og pelsselar, og ekte selar.
Jelsa kyrkje
Jelsa kyrkje er ei langkyrkje frå 1647, bygd i tre og med 150 sitjeplassar. Ho ligg i Jelsa sokn i Suldal kommune i Rogaland fylke.
Heilt frå vikingtida av har Jelsa vore ein samlingstad for religiøse offer. På staden der kyrkja står i dag, har det tidlegare stått ei lita stavkyrkje som er nemnd i kjelder så tidleg som 1286. Det finst òg teikn som antydar at dette kan ha vore staden for eit gudehov i vikingtida. Etter kvart som befolkninga auka, vart stavkyrkja altfor lita. Då den nye kyrkja skulle byggjast, vart ho bygd utanpå den første. Denne kyrkja stod ferdig i 1647 og var rikt utsmykka med utskjeringar på benkefrontane, preikestol med apostelmåleri måla av Gottfried Hendtzschel og eit tak som viste ein himmelkvelv med millionar av stjerner. Jelsakyrkja var eit praktverk, men i 1850 skulle kyrkja gjerast meir moderne. Ho fekk liggjande kledning og vart måla kvit både utvendig og innvendig. Himmelkvelven og andre takmåleri vart måla over og benkene vart bytta ut med nokre enklare, men kyrkja fekk også nytt galleri og døypefont. Etter mange år sakna folk den flotte kyrkja si slik ho var før, og i 1950 vart ho restaurert tilbake til det opphavlege.
Dan
Hebraisk avleiing
I hebraisk samanheng tyder Dan 'han dømde'. Dan er ein av dei tolv sønene til patriarken Jakob, stamfaren til ein av dei tolv israelske stammane, og var namnet på byen i Kanaan der etterkomarane hans slo seg ned. Fram mot vår tid har også Dan vore brukt som eit kortnamn avleidd av Daniel, som tyder 'Herren er min dommar'. Danny er ei engelsk kjæleform avleidd av Dan.
Norrøn avleiing
Den norrøne tydinga av Dan eller Danr er truleg 'dansk'. Rigstula fortel om Dan den storlåtne, ein sogekonge som skal ha samla danskane og gjeve namn til landet Danmark. Namnet er også brukt på ulike norrøne runesteinar. Elles er -dan kjend som ledd i namn som Halvdan.
NGC 5189
NGC 5307 er ei planetarisk tåke som ligg mellom 1800 og 3000 lysår unna jorda i stjernebiletet Fluga. Strukturar i tåka gjer at nokre forskarar spekulerer i om det kan finnast to kvite dvergar i sentrum av tåka i staden for berre éin.
Francis Hagerup
George Francis Hagerup var ein norsk jurist og politikar for Høgre, og norsk statsminister i to periodar.
I perioden 1900 til 1906 var Francis Hagerup vald til stortingsmann. Han blei igjen statsminister den 22. oktober 1903, men gjekk av den 11. mars 1905 då han var imot det politiske kravet om å løysa opp unionen med Sverige. Han meinte ei unionsoppløysing ville kunne føra til militære trugsmål frå Russland, men støtta likevel kravet om eit eige norsk konsulatvesen.
Switched at Birth
Switched at Birth er ein tv-film frå 1991 regissert av Waris Hussein. Filmen er basert på den sanne historia om Kimberly Mays og Arlena Twigg, to barn som var ombytta kort tid etter fødselen på eit sjukehus i Florida i 1978.
Francis Hagerup
Etter tida si som statsminister gjekk Hagerup inn i det norske diplomatiet. Han var sterkt engasjert i utviklingen av internasjonal lov. Frå 1897 var han medlem av l'Institut de Droit International, som han blei formann for i 1912. I 1907 leia han den norske delegasjon ved den andre fredskonferansen i Haag. Hagerup var medlem av den norske nobelkomitéen frå 1906 til 1920. Han var òg delegat ved internasjonale havrettskonferansar.
Switched at Birth
I filmen
Når Arlena Twigg blir sjuk avslører ei blodprøve at ho ikkje er den biologiske dottera til foreldra sine. Når Arlena døyr under ein operasjon ni år gamal, byrjar foreldra hennar å leite etter den biologiske dottera si som har vakse opp som Kimberly Mays. Mays vart eit offer i ein rettskamp på slutten av 80-talet og I byrjinga av 90-talet mellom dei biologiske foreldra og Bob Mays, mannen som hadde oppdratt ho. Mays vann retten til å få bli hos Bob Mays. I 1993, rømte ho seinare vekk frå Bob og flytta inn med dei biologiske foreldra.
Olav Sæter
Sæter var son til ein småbrukar. Etter middelskuleeksamen i 1901 tok det noko tid før han fekk råd til å fullføre utdanninga i 1906 med eksamen frå lærarskule. Frå 1906 til -11 underviste han i folkeskulen i Dovre herad, der han frå 1910 var medlem i heradsstyret. Deretter var han lærar i Elverum til 1915. Frå 1916 var han redaktør av Østerdalens Sosialdemokrat inntil avisa i 1932 var slått saman med Hamar Arbeiderblad.
1212 Francette
1212 Francette er ein asteroide i det ytre av hovudbeltet. Han blei oppdaga den 3. desember 1931 av Louis Boyer ifrå Observatoire astronomique d’Alger - Bouzaréah i Alger.
Olav Sæter
Valperioden 1919-22 var Sæter varaordførar i Elverum heradsstyre. Hausten 1921 vart han vald inn på Stortinget for Arbeidarpartiet i Hedmark. Ved dei neste fem stortingsvala vart han attvald og vart såleis verande stortingsrepresentant til 1945. Dei to tingperiodane 1922-24 og 1925-27 var han medlem i Protokollkomiteen, medan han bolken 1928-30 var formann i Jarnbanekomiteen. Seinare var han 1931-33 og 1937-45 medlem i Militærkomiteen, i den mellomliggjande valperioden 1934-36 hadde han plass i Veg- og jarnbanekomiteen.
I tida frå 1931 til 1940 var Sæter også ordførar i Elverum. Frå 1932 arbeidde han atter som lærar, då ved Leiret skole til han i mars 1942 vart ein av dei lærarane som NS-styret sende til Kirkenes med dampskipet «Skjerstad». Etter å ha vore fri sidan september 1942, vart han arrestert på ny og sat i fangeleiren Grini frå 5. februar 1943 til 5. februar 1944. I september 1944 flykta han til Sverige.
Francis Hagerup
I 1920 var Hagerup leiar for den norske delegasjonen då Folkeforbundet kom saman for første gong i Geneve. Same året blei han vald til ein juridisk komité under Folkeforbundets Råd.
Yoshikazu Suzuki
Yoshikazu Suzuki er ein tidlegare japansk fotballspelar.
Han spela for klubbane Shonan Bellmare og Mito HollyHock.
Den jødiske autonome oblasten
Den jødiske autonome oblasten (russisk Еврейская автономная область, jiddisch ייִדישער אױטאָנאָמע געגנט) er ein autonom provins i Russland og eit av føderasjonssubjekta i den russiske føderasjonen. Han er det einaste av føderasjonssubjekta som brukar nemninga «autonom oblast» (avtonomnaja oblast). Hovudstaden er Birobidzjan. Arealet er 36 300 km² og innbyggjartalet er 176 600 (2010).
Provinsen ligg langt aust i Sibir, og grensar i sør til Kina ved elva Amur.
Ved folketeljinga i 2010 utgjorde jødar berre 0,9 % av innbyggjarane - 1628 menneske. 90,7 % var russarar og 2,8 % ukrainarar. Folketalet er fallande, endå meir enn i resten av Russland. I 1989 budde her 214 085 menneske, noko som tyder at folketalet gjekk ned med 11,9 % frå 1989 til 2005. Delen jødar minkar endå meir - i 1989 registrerte 8887 menneske seg som jødiske.
Historie
Dei første russiske oppdagarane kom til dette området rundt midten av 1600-talet. Russarane i dette området kom etter kvart i konflikt med kinesiske interesser, og i 1689 forlet russarane området rundt Amur under Nertsjin-avtalen. På midten av 1800-talet kom dei attende. Det relative styrkeforholdet mellom Russland og Kina var no endra, og i 1858 vart grensa med Kina regulert på nytt. Frå 1898 starta arbeid med å byggja jernbanesamband mellom Tsjita og Vladivostok. Denne jernbanen, som i 1916 vart del av den fullførte transsibirske jernbanen gjekk gjennom området. Busetjinga i Birobidzjan vart grunnlagd i 1915 ved jernbanelinja. Det var likevel lite økonomisk utvikling og folkesetnad i området på denne tida.
I 1928 vart eit Jødisk nasjonalt distrikt oppretta her. Dette skjedde som resultat av Josef Stalin sin nasjonalitetspolitikk. Jødane skulle få eit eige landområde der dei kunne utvikla kulturen sin i sosialistisk lei. Grunnlegginga av distriktet var tildels eit mottrekk mot sionismen - idéen om jødisk emigrasjon til eit heimland i Palestina/Israel. Jiddisch vart offisielt språk i provinsen, ikkje hebraisk. Under store propagandakampanjar flytta ein del jødar til det tidlegare nesten folketomme området på 1920- og 30-talet. 7. mai 1934 vart området ein autonom oblast. Men ikkje lenger etterpå endra Stalin si haldning til prosjektet seg. Kampanjane for masseinnvandring tok slutt, og mange jødiske leiarar vart arresterte og avretta, som del av dei enorme utreinskingane som Stalin sette i gang i heile Sovjetunionen. Etter den andre verdskrigen verserte det, i fylgje mange historikarar, planar om å tvangsdeportera jødar til den jødiske autonome oblasten, ettersom Stalin sin politikk vart meir anti-semittisk. Men Stalin sin død i 1953 sette ein stopp for eventuelle slike planar. På denne tida utgjorde jødane om lag ein tredel av folket i den jødiske autonome oblasten. Dei har aldri utgjort ein større del. Ved folketeljinga i 1989 var delen 4,2 %, i 2002 berre 1,2 %. Lokalavisa Birobidzjaner Sjtern, opphavleg ei jiddisch-språkleg avis, kjem no ut på russisk og jiddisch.
Fram til oppløysinga av Sovjetunionen var provinsen administrativt underlagt Khabarovsk kraj, men i 1991 vart han eit eige føderasjonssubjekt.
Britta Marakatt-Labba
Britta Margareta Marakatt-Labba er ein svensk samisk tekstilkunstnar, målar og grafikar.
Britta Marakatt-Labba voks opp i ein søskenflokk på ni barn i ein rendriftsfamilie i Saarivuoma sameby. Ho gjekk på Sunderby folkhögskola 1971-73 før ho byrja på tekstillinja ved Konstindustriskolan i Göteborg i 1974. Her studerte ho under professor Elsa Agélii fram til 1978. Agélii hadde utvikla ein nyskapande stil med feministiske dagboksbroderier. Seinare gjekk Marakatt-Labba på Samisk høgskole i Kautokeino 1999–2002.
Marakatt-Labba arbeider helst innan broderi på tekstil, akvarell og litografi med motiv knytt til samisk kultur. Ho har illustrert ei stort mengd bøker og har i tillegg vore kostymedesignar og scenograf.
I samband med Alta-konflikten laga ho verket Kråkorna, som viser eit motiv der samiske sit-ned-aksjonistar vert fjerna med makt av kråker som gradvis endrar seg til politi. Ho var med og starta Masi-gruppa (Samisk Kunstnargruppe) i 1978, og var seinare med på å etablera den samiske kunstnarorganisasjonen Samisk kunstnarforbund i 1979.
I 2014 vart ho utnemnt til æresdoktor ved Det humanistiske fakultetet ved Umeå universitet.
Historja 2003–2007 er ein nesten 24 meter lang frise med motiv frå samisk kultur, inspirert av Bayeux-teppet i Frankrike. Verket som til vanleg heng i Teorifagbygget ved universitetet i Tromsø, vart vist på documenta 14 i Kassel 2017.
Offentleg utsmykking i utval
Britta Marakatt-Labba er representert ved Röhsska museet.
Chuck Berry
Charles Edward Anderson «Chuck» Berry var ein USA-amerikansk gitarist, songar og låtskrivar, kjend som ein av pionerane innan rock and roll.
Chuck Berry var ein del av den første gruppa av musikarar som vart innlemma i Rock and Roll Hall of Fame då han opna i 1986, og på Rock and Roll Hall of Fame si liste over «dei 500 songane som forma rock and roll», er tre av Chuck Berry sine songar med: «Johnny B. Goode», «Maybellene» og «Rock & Roll Music». Musikkmagasinet Rolling Stone plasserte han på ein sjetteplass i si liste over dei 100 største gitaristane gjennom tidene. Berry har også fått ei stjerne på Hollywood Walk of Fame.
Den første tida
Berry var fødd i Saint Louis i Missouri. Faren var entreprenør og diakon i ei baptistkyrkje og mora var ein kvalifisert bestyrar. Familien høyrte til middelklassen og gjorde at han kunne drive med interessa for musikk i tidleg alder. Dei første offentlege framføringane hans vart gjort medan han gjekk på Sumner High School.
I 1944, like før han vart uteksaminert, vart han arrestert og dømd for væpna ran av ein bil i lag med venene. Berry slapp ut frå fengselet Intermediate Reformatory for Young Men ved Algoa, nær Jefferson City dagen han fylte 21 år i 1947.
Chuck Berry hadde spelt blues sidan tenåra og nytta gitarriffa til den eldre jump blues-artisten T. Bone Walker. Tidleg i 1953 spelte Berry med the Johnnie Johnson Trio, eit band som spelte på ein populær klubb kalla The Cosmopolitan i East St. Louis i Illinois. Desse skulle spele med Berry i lang tid. Sjølv om bandet hovudsakleg spelte blues og balladar, var den mest populære musikken hos kvite i området country. Berry var nyfiken på korleis det svarte publikumet ville reagere på countrymusikk, og starta å spele enkelte songar for dei. Etter først å ha ledd av han nokre gonger starta dei å be om meir og likte å danse til det.
Berry sitt scenetekke starta å trekke til seg stadig fleire kvite til klubben, og han starta òg å synge songar av Nat King Cole og Muddy Waters. I mai 1955 reiste Berry til Chicago og møtte Waters sjølv, som føreslo at han skulle ta kontakt med Leonard Chess i Chess Records. Berry hadde trudd at blues-songane hans skulle fange interessa til Chess, men han vart overraska då det var ein gammal countrysong av Bob Wills kalla «Ida Red» som Chess fall for. På denne tida hadde Chess innsett at blues-marknaden byrja å minke, og hadde byrja å sjå mot rhythm and blues. Han meinte at Berry kunne vere rette mannen. Så 21. mai 1955 spelte Berry inn den «Ida Red»-inspirerte «Maybellene» med Johnny Johnson, Jerome Green (frå Bo Diddley sitt band) på maracas, Jasper Thomas på trommer og blueslegenda Willie Dixon på bass. «Maybellene» selde over ein million eksemplar og nådde førsteplassen på R&B-lista og femteplassen på poplista.
Berry vert stjerne (1956-1959)
Mot slutten av juni 1956 nådde songen hans «Roll Over Beethoven» 29. plass på Billboard-lista. I 1956 reiste Berry på turne som ein av «Top Acts of '56». Han og Carl Perkins vart vener på turneen.
Berry medverka i to tidlege rock and roll-filmar, Rock Rock Rock, i 1956 og Go, Johnny, Go! i 1959.
Andre fengselsperiode (1959-1963)
Mot slutten av 1950-åra var Berry ei etablert rockestjerne med fleire hitplater. Han hadde òg oppretta sin eigen nattklubb i St. Louis kalla Berry's Club Bandstand.
I desember 1959 fekk Berry store problem då han inviterte ei 14 år gammal apache-jente som han hadde møtt i Mexico til å arbeide i garderoben i klubben. Etter at ho fekk sparken frå klubben, vart ho arrestert, sikta for prostitusjon, og Berry vart arrestert for brot mot loven «White Slave Traffic Act» eller «Mann Act». Etter ei rettssak og ankerettssak vart Berry dømd til å betale 5000 dollar og til fem år i fengsel. Denne hendinga, saman med andre rock and roll-skandalar som Jerry Lee Lewis sitt giftarmål med det 13 år gamle søskenbarnet sitt og Alan Freed si sikting for payola, eller bestikking til kringkastarar for å spela visse songar, gav rock'n'roll eit omdømeproblem som førte til at han vart mindre populær i USA.
Andre del av karrieren (1963-1972)
Berry kom ut av fengsel i 1963 og opplevde ein god start på karrieren igjen sidan fleire band i den britiske invasjonen, mellom anna the Beatles og the Rolling Stones, spelte inn sine versjonar av Berry sine songar. I tillegg hadde The Beach Boys ein hit med «Surfin' USA», som står oppført som skrive av Brian Wilson, men som i stor grad er ein direkte kopi av Berry sin «Sweet Little Sixteen». Berry har i ettertid fått full kredit (både tekst og musikk) på denne songen.
I 1964–65 spelte Berry inn ny musikk og oppnådde å få seks singlar inn på Topp 100 i USA, som «No Particular Place To Go» (#10), «You Never Can Tell» (#14) og «Nadine» (#23).
Hideaki Matsuura
Hideaki Matsuura er ein tidlegare japansk fotballspelar.
Han spela for klubben Ventforet Kofu.
Chuck Berry
Andre del av karrieren (1963-1972)
I 1966 forlét Berry Chess Records og gjekk til Mercury. I løpet av den korte perioden han var på Mercury spelte han inn fleire album, inkludert ei nyinnspeling av hittar han hadde hadde på Chess og eit album som var dominert av ein 18 minutt lang instrumental kalla «Concerto in B. Goode». Både endringar i musikksmak og forskjellige produksjonsteknikkar gjorde at Berry ikkje fekk nokre hitplater for Mercury.
Han hadde derimot framleis populære konsertar og i juli 1969 var Berry eit av dei største trekkplastera til Schaefer Music Festival i Central Park i New York City i lag med The Byrds, Miles Davis, Fleetwood Mac, Led Zeppelin, B.B. King, The Beach Boys, Frank Zappa og Patti LaBelle. Same året spelte han på ein festival i Toronto med Eric Clapton på gitar og Alan White på trommer.
Berry gjekk tilbake til Chess frå 1970 til 1973. I 1972 gav Chess ut ei konsertinnspeling av «My Ding-a-Ling», ein song Berry hadde spelt inn fleire år tidlegare berre for moro. Singelen vart særs populær og klatra til førsteplass på singellista i USA, den einaste førsteplassen Berry fekk. Same året kom òg ei konsertinnspeling av «Reelin' and Rockin'», som gjekk inn på Topp 40.
Det siste albumet for Chess kom i 1973 med Bio, og etter dette lagde ikkje Berry plater på seks år.
Nyare tid
I 1970-åra turnerte Berry på tidlegare suksess. Han reiste rundt i fleire år med berre Gibson-gitaren sin, overbevist om at han kor som helst kunne leige eit band som alt kjende musikken hans. Konsertane gjekk likevel ikkje alltid så bra og fekk etter kvart eit dårleg rykte. Av dei mange musikarane som spelte med Berry på denne måten var Bruce Springsteen og Steve Miller, som begge då nettopp hadde starta karrierane sine. Springsteen fortalte seinare at Berry ikkje ein gong gav bandet ei liste over kva songar som skulle spelast, og berre forventa at musikarane skulle følgje han etter kvar gitarintro. Berry verken snakka til eller takka bandet etter konserten.
Måten Berry reiste rundt aleine på i 1970-åra, der han ofte vart betalt kontant av dei lokale konsertarrangørane, gjorde at skattestyresmaktene i USA etter kvart skulda Berry for skattesnyting. Berry vart sikta for dette og vart for tredje gong dømd til fengsel i fire månader og 1000 timar samfunnsteneste i 1979, som han utførte med å halde velgjerdskonsertar.
Etter ønske frå Jimmy Carter spelte Chuck Berry i Det kvite huset 1. juni 1979. I 1979 gav Berry òg ut albumet Rockit for Atco Records, det siste studioalbumet så langt. Berry heldt fram i 1980-åra som han gjorde i 1970-åra, der han reiste rundt aleine og leigde lokale band til å spele for seg på kvar stad.
I 1986 lagde Taylor Hackford dokumentarfilmen kalla ''Hail! Hail! Rock 'n' Roll'' av ein konsert som feira Berry sin 60-årsdag. Keith Richards var musikalsk leiar, og mellom anna Eric Clapton, Etta James, Julian Lennon, Robert Cray og Linda Ronstadt var av artistane som spelte med Berry.
I 1990 vart Berry saksøkt av fleire kvinner som hevda at han hadde sett opp eit skjult videokamera på dametoalettet på ein av dei to restaurantane hans i St. Louis. Han kom til forlik med dei 59 kvinnene det gjaldt, noko som kosta Berry over 1,2 millionar dollar pluss sakskostnader.
Berry heldt fram med å turnere i seinare år, og sommaren 2008 var han på Europa-turne.